Ocjenjivanje i vrednovanje učeničkih postignuća

 **ο Kriteriji ocjenjivanja za ocjenu odličan (5)**

 ο Učenik/ca

 - brzo, točno, opširno, logično i argumentirano odgovara na postavljena pitanja

- u potpunosti razumije nastavne sadržaje, proširuje ih vlastitim iskustvom i primjenjuje u životnim situacijama

- samostalno izvodi zaključke i uočava uzročno-posljedične veze, geografske pojave i procese

- posjeduje iznadprosječna znanja, sposobnosti i vještine

- točno i precizno uočava geografske sadržaje na geografskoj karti, izrazito uspješno analizira kartografske, grafičke i slikovne priloge te samostalno donosi zaključke

- izrazito uspješno koristi geografsku kartu u učionici i pri orijentaciji u prostoru na terenskoj nastavi.

**ο Kriteriji ocjenjivanja za ocjenu vrlo dobar (4)**

 ο Učenik/ca

- sporije ali točno, logično i uglavnom argumentirano odgovara na postavljena pitanja uz eventualno postavljanje potpitanja

- razumije nastavne sadržaje i uspješno primjenjuje stečena znanja

- uglavnom samostalno izvodi zaključke i razumije geografske pojmove i procese

- posjeduje i gotovo uvijek primjenjuje geografska znanja, sposobnosti i vještine ν točno uočava geografske sadržaje na geografskoj karti i uspješno analizira kartografske, grafičke i slikovne priloge te uglavnom samostalno donosi zaključke

- uspješno koristi geografsku kartu u učionici i pri orijentaciji u prostoru na terenskoj nastavi

 **ο Kriteriji ocjenjivanja za ocjenu dobar (3)**

 ο Učenik/ca

- polagano i uglavnom točno odgovara na postavljena pitanja, uz pomoć učitelja/nastavnika

- uglavnom razumije nastavne sadržaje i djelomično primjenjuje stečena znanja

- uz pomoć učitelja/nastavnika izvodi zaključke i prosječno razumije geografske pojmove i procese

- ponekad nespreman/na iskazati geografska znanja, sposobnosti i vještine

- djelomično uočava geografske sadržaje na geografskoj karti i nepotpuno analizira kartografske, grafičke i slikovne priloge te prosječno donosi zaključke

- koristi geografsku kartu u učionici uz pomoć učitelja/nastavnika i prosječno se orijentira u prostoru na terenskoj nastavi

**ο Kriteriji ocjenjivanja za ocjenu dovoljan (2)**

 ο Učenik/ca

- djelomično i površno odgovara na postavljena pitanja, uz pomoć učitelja/nastavnika

- ne razumije u potpunosti nastavne sadržaje i otežano primjenjuje stečena znanja

- uz znatnu pomoć učitelja/nastavnika na jednostavan način nabraja i opisuje geografske pojmove i procese

- ponekad ne pokazuje volju i želju za stjecanjem geografskih znanja, sposobnosti i vještina

- površno uočava geografske sadržaje na geografskoj karti i s pogreškama analizira kartografske, grafičke i slikovne priloge te nesamostalno donosi zaključke

-koristi geografsku kartu u učionici uz pomoć učitelja/nastavnika i teško uočava geografske sadržaje, slabo se orijentira u prostoru na terenskoj nastavi

***ο Pedagogija uspjeha za sve***

- uočiti i poticati ono u čemu učenik ima mogućnosti uspjeti, a izbjegavati aktivnosti u kojima učenik ne može postići kakav zadovoljavajući uspjeh

- provjeravati i ocjenjivati što učenik zna, a ne što učenik ne zna

***ο Školsko ocjenjivanje treba sadržavati kvalitativnu i kvantitativnu procjenu svih učenikovih postignuća i zalaganja:***

-prosudbu vrijednosti učenikova usmenoga i pisanoga odgovora

- procjenu učenikovih sposobnosti i mogućnosti za ulaganje napora

- procjenu o učenikovu korištenju vlastitih mogućnosti i procjenu učenikova zalaganja i rada na satu

**ο Negativna ocjena nedovoljan (1)**

 ο Učenik/ca

- ne odgovara na postavljena pitanja i nije usvojio/la ključne pojmove

- ne razumije nastavne sadržaje i ne primjenjuje geografska znanja u svakodnevnom životu

- uz veliku pomoć učitelja/nastavnika nepotpuno i nesuvislo opisuje geografske pojmove i procese

- ne pokazuje volju i želju za stjecanjem geografskih znanja, sposobnosti i vještina

- pogrešno uočava geografske sadržaje na geografskoj karti i nesuvislo analizira kartografske, grafičke i slikovne priloge te donosi nelogične zaključke bez razumijevanja

- ne prepoznaje geografske sadržaje na geografskoj karti u učionici niti uz veliku pomoć učitelja/nastavnika i ne koristi se geografskom kartom u prostoru na terenskoj nastavi